Футбол буйынса Франция йыйылма командаһы

**Футбол буйынса Франция йыйылма командаһы** () — халыҡ-ара футбол матчтарында һәм турнирҙарына Франция исеменән сығыш яһай. Етәксе органы — Франция футбол федерацияһы. Федерация 1904 йылдан ФИФА, 1954 йылдан УЕФА ағзаһы булып тора. Француздар — был ике ойошмаға ла нигеҙ һалыусыларҙың береһе.

Франция Европа чемпионы (1984 һәм 2000) һәм донъя чемпионы (1998 һәм 2018) титулына икешәр тапҡыр лайыҡ була.

Францияның милли командаһы Донъя кубогының һуғышҡа тиклемге өс турнирында ла ҡатнаша. Француздар донъя чемпионатының финал этабына бөтәһе 16 тапҡыр үтә. Донъя чемпионатында тәүге уңышҡа 1958 йылда өлгәшә, ул саҡта улар бронза миҙал яулай.

Һуңынан, 1980 йылдар башына тиклем, йыйылма команда етди һөҙөмтәләр күрһәтмәй. Мишель Платини, Жан Теаган, Ален Гирессе һәм Луис Фернандестар килгәс, Франция йыйылма командаһы беренсе тапҡыр 1982 йылғы донъя чемпионатында 4-се урынды яулай, һуңынан бер йыл эсендә 1984 йылғы Европа чемпионатында һәм Лос-Анджелестағы Олимпия уйындарында еңә, ә 1986 йылдағы донъя чемпионатында 1958 йыл һөҙөмтәһен ҡабатлай. 

2016 йылда команда Дидье Дешам етәкселегендә Европа вице-чемпионы була, ә 2018 йылда донъя чемпионы титулын икенсе тапҡыр яулай. Киләһе донъя чемпионатында финалда Аргентинанан еңелә.

Уго Льорис йыйылма команда өсөн 145 матчта уйнай; иң яҡшы бомбардир — Оливье Жиру (56 гол). баш тренеры — Дидье Дешам, был вазифаға 2012 йылдың 8 июлендә тәғәйенләнә. Через неделю, 8 июля, Дидье Дешам был назначен тренером сборной Франции.

## Икенсе донъя һуғышы алдынан

Франция йыйылма командаһы тәүге рәсми халыҡ-ара матчын 1904 йылдың 1 майында Брюсселдә Бельгияға ҡаршы үткәрә. Бынан дүрт йыл элек Олимпия йыйылма командаһы II Олимпия уйындарында көмөш миҙал яулай.

1930 йылда француздар тәүге Донъя кубогы турнирында ҡатнаша. Мексиканы беренсе матчта 4:1 иҫәбе менән еңеүгә ҡарамаҫтан, улар сығыштарын төркөм этабында уҡ тамамлай. Киләһе ике матчта Аргентина һәм Чили командаларынан 0:1 (икеһенә лә) иҫәбе менән еңелә. Киләһе мундиалда француздар Австриянан 2:3 иҫәбе менән еңелә һәм турнирҙан төшөп ҡала.

1938 йылда Франция командаһы турнирҙың тәүге этабын үтә. Әммә икенсеһендә үк ул Италия йыйылма командаһынан 1:3 иҫәбе менән еңелә.

## 1958—1960 йылдар. Тәүге уңыштары

### 1958 — донъя чемпионатының бронза миҙалдары
1958 йылда Швецияла уҙған мундиалда француздар ФРГ командаһын 6:3 иҫәбе менән еңә һәм бронза миҙал яулай.

Тренеры Альбер Баттё булған «өс төҫлөләр» һөжүм итеп уйнай, майҙанға сыҡҡан 11 футболсы иҫәбендә биш һөжүм итеүсе һәм алға сығыусы ярымһаҡсылар була. «Реймс» клубынан 25 йәшлек Жюст Фонтен йыйылма команданың йондоҙо була, ул турнир дауамында (алты матчта) ун өс гол индерә.

### 1960 — Европа чемпионатында IV урын
Ике йылдан һуң, 1960 йылда, беренсе тапҡыр футбол буйынса Европа чемпионаты үткәрелә. Был турнир Францияла үтә.

Альберт Баттё етәкселегендәге команда квалификацияның беренсе этабында Грецияны һәм Австрияны еңә.

Дүрт команда ғына уйнаған финал турнирында Франция ике матчта ла еңелә һәм дүртенсе урынға сыға.

## 1982—1986 йылдар. Платини дәүере

### 1982 йыл — донъя чемпионатында IV урын
Франция 1982 йылда донъя чемпионаты финалына һайлап алыу төркөмөндә икенсе урындан сыға.

## Уйын һөҙөмтәләре
Был бүлектә Франция йыйылма командаһының бөтә ярыштарҙа, шул иҫәптән дуҫтарса уйнаған һуңғы матчтары күрһәтелә. Исемлек 2021 йылдың 28 июненә хронологик тәртиптә бирелә.

### Европа чемпионаты 2020. Финал раунды
**F төркөмө**

**Франция — Германия**


**Венгрия — Франция**


**Португалия — Франция**


**1/8 финал**

## Донъя чемпионаттарында ҡатнашыуы
Франция — 1930 йылда футбол буйынса беренсе донъя чемпионатында ҡатнашҡан дүрт Европа командаһының береһе. Ул беренсе титулын 1998 йылда яулай. Ул саҡта Франция турнирҙы ҡабул итә һәм финал матчында Бразилияны 3:0 иҫәбе менән еңә. 2018 йылда Франция, финалда Хорватияны 4:2 иҫәбе менән еңеп, үҙ тарихында икенсе донъя чемпионатында еңеү, 2006 йылда көмөш миҙал яулай. Финалда Италия йыйылмаһына пенальти серияһында еңелде]. Шулай уҡ ике тапҡыр бронза миҙал яулай: 1958 һәм 1986 йылда донъя чемпионатында. 1982 йылда 4-се урында була. Иң насар уйындары 2002 йылда — башта уҡ турнирҙан төшөп ҡала һәм 2010 йылда. Ике тапҡыр команда төркөмдә һуңғы урында була. 2002 йылда команда Сенегал йыйылма командаһынан еңелә һәм бер гол да индермәйенсә турнирҙан төшөп ҡала.. 2010 йылғы донъя чемпионатында Франция Мексика һәм Көньяҡ Африка Республикаһы йыйылмаларынан еңелә һәм Уругвай йыйылмаһы менән тигеҙ иҫәпкә уйнап, бер мәрәй йыя.

Франция бөтәһе 16 донья чемпионатында ҡаташа. Англия һәм Испания йыйылма командалары шулай уҡ. Мексика (17), Аргентина (18), Италия (18), Германия (20) һәм Бразилия (22) командалары күберәк. Франция донъя чемпионатының бөтәһе 73 финалында ҡатнаша. 2014 йылдың 20 июнендә Франция Швейцарияға ҡаршы уйында донъя чемпионатының 100-сө голын индерә. Уның авторы - һөжүмсе Жиру Оливье.

## Европа чемпионаттарында ҡатнашыуы
Франция футбол буйынса Европа чемпионатында уңышлы сығыш яһай, 1984 һәм 2000 йылдарҙа еңә. Испания йыйылма командаһы һәм Германия йыйылма командаһы был титулды өсәр тапҡыр яулай. Франция Европа чемпионатында тәүге тапҡыр 1960 йылда уйнай һәм дүртенсе урын ала. Бөтәһе 9 беренселектә ҡатнаша. 1984 йылда чемпион була. Платини Мишель Алтын бутсаға лайыҡ була. 2000 йылда команда Зинедин Зидан етәкселегендә икенсе титул яулап ала.

Евро-1992 һәм Евро-2008-ҙә яҡшы уйын күрһәтә алмай.

## Иҫкәрмәләр

## Әҙәбиәт
* Великие сборные: Франция. Приложение к еженедельнику «Футбол».. Выпуск № 6 (42). 2009 год

## Һылтанмалар
* Официальный сайт Федерации футбола Франции
* Отчёты обо всех матчах сборной Франции с 1904 года
* Страница на официальном сайте ФИФА